**VABILO ŠTUDENTOM**

za sodelovanje v projektu javnega razpisa za sofinanciranje projektov

 »Projektno delo z gospodarstvom in negospodarstvom v lokalnem in regionalnem okolju – Po kreativni poti do znanja2017 - 2020«

**»Pospeševalnik informacij o zaposlitvenih možnostih II.«**

Spoštovane študentke/študenti,

Fakulteta za organizacijske vede Univerze v Mariboru v sodelovanju s podjetjem POR, Podjetje za organizacijo in razvoj, d.o.o., razpisuje v okviru programa »Po kreativni poti do znanja2017 - 2020« dve plačani raziskovalni študijski praksi (en študent/študentka VS študija, in en študent/študentk MAG študija). Študenti bodo sodelovali s študenti iz drugih fakultet (FERI UM in EF UL).

Sodelujoči študenti morajo biti v času izvajanja projekta redno vpisani na enega od spodaj navedenih študijskih programov Fakultete za organizacijske vede, FERI UM in EF UL ter ne smejo biti v delovnem razmerju, samozaposleni, prijavljeni na Zavodu RS za zaposlovanje v evidenci brezposelnih oseb ali samostojni podjetniki ali že vključeni v projekt istega razpisa.

**Kratka vsebina:**

V prvem projektu smo razvili osnovo in proučili teoretične vsebine spletnega portala, ki ob iskanju osnovne zaposlitve omogoča tudi druga iskanja zaposlitev, sodelovanj, uslug, ponudb, iskanih profilov itd.

Pedagoški mentorji bodo poskrbeli za prenos potrebnih znanj s področja organizacije dela, informacijskih sistemov, programiranja, kakovosti itd., delovni mentor pa bo pomagal s področja kadrovanja, informacijskih sistemov in spletnih rešitev.

**V projektu sodeluje:**

* 2 študenta FOV UM (magistrskega študija OMIS, visokošolskega strokovnega študija OMIS, univerzitetnega študija IPS in magistrskega študija IPS).
* 5 študenta FERI UM (magistrski študij Informatika in tehnologije komuniciranja, en iz univerzitetne stopnje)
* 1 študent EF UL (smer Podjetništvo)

Prednost pri izbiri bodo imeli študenti, ki so s svojim dosedanjim delom pokazali interes za raziskovanje in študij (aktivnosti na predhodnih projektih, aktivnost na predavanjih, aktivnost na vajah), in bodo na razpolago vseh 5 mesecev ( od marca do julija).

Od študentov pričakujemo samoiniciativnost, pripravljenost na timsko delo, osnovne analitske sposobnosti, ter pripravljenost na učenje in delo. V izbor bodo prišli le tisti študentje, ki redno opravljajo svoje študijske obveznosti in so pri študiju posebej prizadevni. Prednost bodo imeli študentje, ki bodo lahko izkazali, da jih posebej zanima področje analize in izgradnje informacijskega sistema ali področje kakovosti in managementa. Izbranim študentom lahko takšna praksa pomeni bogato izkušnjo in prispeva k njihovemu osebnostnemu in siceršnjemu napredku in jim olajša iskanje zaposlitve.

Predvidena denarna spodbuda študentu: **9 EUR bruto/uro, največ 40 ur/mesec (največ 360 EUR bruto/mesec).**

**Izpolnjeno prijavnico (na koncu tega dokumenta) pošljite po elektronski pošti z zadevo »Po kreativni poti do znanja« na naslov: borut.werber@fov.uni-mb.si do vključno 7. 2. 2019 do 12. ure.**

**Prijava še ne zagotavlja sodelovanja v projektu. V primeru, da bo prijavljenih več študentov, kot je razpisanih mest, bo izbirna komisija naredila izbor po zgoraj navedenih kriterijih. Prijavljeni študenti bodo o izboru obveščeni najkasneje do 10. 2. 2019.**

**PRIJAVA ZA SODELOVANJE V PROJEKTU**

**»**Po kreativni poti do znanja 2017 - 2020**«**

|  |  |
| --- | --- |
| **Naziv projekta** | **Pospeševalnik informacij o zaposlitvenih možnostih**  |
| **Ime in priimek študenta** |  |
| **Domači naslov** |  |
| **EMŠO** |  |
| **Davčna številka** |  |
| **Vpisna številka**  |  |
| **Elektronska pošta** |  |
| **Telefon** |  |
| **Študijski program** |  |
| **Letnik** |  |
| **Stopnja študija** |  |